mteb/NusaParagraphTopicClassification huggingface dataset:
Tongkonan adalah rumèh adat masarakat suku Toraja nyang bêradè di Propinsi Sulawêsi Sêlatan. Katè 'tongkonan' bêrasal dari katè 'tongkon' nyang bêarti 'duduk'. 
Têrus dapêt akhiran -an jadi 'tongkonan' nyang artinyè 'têmpat duduk' amè 'ongan' artinyè 'bêrnaung'. Catêtan sêjarèh laèn bilang kalo Tongkonan adalah têmpat duduk amè ngêriungnyè parè lêluhur. Dulu parè bangsèwan ngêriung amè duduk di dalêm Tongkonan buat bêdiskusi. Tongkonan jugè ngêjadi têmpat pusat pêmêrèntah, kêkuasèan adat, amè pusat budayè masarakat suku Toraja. Tapi, padè pêrkêmbangan sêlanjutnyè Tongkonan bêpungsi sêbagè rumèh tinggal, kêgiatan sosial, ampè lokasi upacarè adat. Tongkonan adalah simbol kêluargè amè martabat orang Toraja. Kalo tongkonan digadèin, apèlagi dijual, êni ibarat ngêgadèin atau ngêjual martabat kêluargè amè nènèk moyang.
Membahas tokoh agama tentunye harus kudu menjelaskannye Kiyai Haji Ahmad Dahlan. Karena beliau adalah seorang pendiri organisasi yang sampe saat ini terus berkembang. Pada saat usianye beliau 15 tahun, beliau sempat menetap di Mekkah. Beliau berinteraksi dengan para pembaharu Islam, beliau berinteraksi dan akhirnye tersentuh untuk memikirkan bagaimana perkembangan agama Islam di Indonesia. Sejak ntu beliau merasa perlunye ade pembaharuan agama Islam di Indonesia, berawal mula di kampungnye dulu. Mula-mulanye dengan memberikan ajarannye mengenai kiblatnye mereka sholat, kemudian mengajak, untuk memperbaiki parit, dan jalanan yang ada di Kauman. Menurut Indonesianis asal Amerika Robert W Hefner, Kiyai Haji Ahmad Dahlan merupakan tokoh pembaharuan Islam di Indonesia yang sangat luar biasa, bahkan pengaruhnye melampaui batasnye puncak pemikirannye Muhammad Abduh di Mesir. Kiyai Haji Ahmad Dahlan tutup usianye di Yogyakarta pada tanggal 23 Februari 1923, dan dimakamkan di Karang Kuncen, Yogyakarta. Meskipun begitu ilmu, dan pengaruhnye beliau terus bersinar dan manfaat hingga saat ini.
Elu lagi di Jakarta dan mau nyari hiburan? Mau aye bisikin tempat wisata di Jakarta yang mantap betul, tapi gratis kagak? Nih, sini aye kasitau! Kalo elu lagi di Jakarta dan mau wisata tapi kagak perlu bayar, elu ke "Tebet Eco Park" aje! Elu cukup keluarin duit buat ongkos dan bisa kagak mahal kalo elu naek transportasinye yang umum karena di sono strategis juga deket dari stasiun dan halte busway. Nah Tebet Eco Park entu dari awal aje udeh jadi tempat wisata yang rame bener karena viral di media sosial. Selaen gratis dan strategis, tempatnye bagus bener deh! Bener-bener taman penuh pepohonan, ade kursi-kursi panjang buat elu duduk manis, ada lahan buat elu piknik ala-ala di atas rumput, ada jembatan, ada tempat buat bocah-bocah maen, dan laen-laennye. Pokoknye, Tebet Eco Park layak deh buat elu kunjungin sebagai tempat wisata!
Buat idup sehat, emang kite kudu banyak gegares buah. Cuman, makan buah langsung ame begitu aje emang bikin bosen. Di Betawi, makan buah ade banyak variasinye. Segernye dapet, sehatnye juge dapet. Salah satunye es campur betawi, isiannye campur-campur bikin cepet nyelab! Begini, nih, cara buatnye. Buat bahan-bahannye, siapin 50 gr tape singkong, 50 gr cincau, 4 buah nangka, 50 gr kolang-kaling, 1 buah kelape mude, 1 buah alpukat, 4 sdm kentel manis, 60 ml sirop coco pandan, ame 200 ml es serut. Buat santennye, siapin 200 ml santen, garem sebabarnye, ame 2 biji daon pandan. Cara buatnye, pertame pisahin aer ame daging kelapanye, potong cincau jadi bentuk dadu 1 cm, potong tape singkong 1 cm, potong daging nangka jadi bentuk dadu 1 cm, ame potong alpukat jadi bentuk dadu 1 cm. Terus, siapin panci nyang udeh diisi santen, garem, ame daon pandan. Panasin ampe mendidih. Kalo udeh, diemin ampe seadem suhu ruangan. Siapin mangkok, taro tape, kolang-kaling, ame semue buah nyang udeh dipotong-potong, tambahin es serut, terus tuang santen, kentel manis, ame sirup coco pandan di atasnye. Jadi, dah, buat ngegares ato buka puasa, seger bangat!
Ari enih Doel mao nongki ame temen SMA-nye. Ude lame bangat kagak ketemu. Ude sukses katenye enih orang. Doel denger-denger, sih, die kuliah bari jualan gituh. Kepo juge si Doel. Begitu nyampe tempatnye, mereka langsung ngobrol-ngobrol ngomongin banyak hal. Dari jaman dulu, jaman karang, ampe jaman depan mao ngapaen. Ngomong-ngomong jaman karang, Doel keinget soal gosip-gosip jualan temennye enih. Pas Doel tanyein, die langsung nyetekin jempol ame jari tengahnye. "Ah, baru inget aye mao ngomongin enih ame ente, Doel," katenye. Doel heran, "Ngape emang?" Terus, dijawab ame die, "Aye, pan, jualan lisensi Zoom gituh. Nah, admin aye sebelonnye ngundurin diri, tapi aye kagak nyanggup, neh, kalo kudu ngerjain semuenye ndiri. Ye, bales chat pelanggan, ye, ngeproses lisensinye. Makanye, aye butuh admin baru." Doel mangut-mangut dengernye, tapi kaget pas ujug-ujug si temennye ngomong, "Ente mao bantu aye kagak, Doel? Tugasnye jadi admin, bales-balesin chat doang. Nyang ngeproses, mah, aye. Terus gegara enih jualannye di onlen ame lisensi enih kagak ade barang nyatenye, jadi ente bise kerje dari mane aje." Doel ngangguk-ngangguk, "Bole juge, tuh." Akhirnye, balik nongki, Doel dapet sumber cuan baru!
Mutia sempat stres berat karna sêbagè murid SMA, mulè muncul pertanyaan-pertanyaan seputar kuliah amè karier nyang kagak bisè diè jawab dêngan tegas. Diè tau bahwa sebenarnya orang tuanya kecewa wayah diè selalu diam atau kagak menjawab dêngan bênêr pertanyaan tentang cita-cita nyang sering dilontarkan. Mutia mulè memikirkan bakat amè prestasi nyang diè punya, nyang terlihat kagak seberapa jika dibandingkan dêngan murid-murid laènnyè. Diè sempat meraih pontên ujian tertinggi, tapi banyak nyang berpikir bahwa kejadian ntu hanyalah paktor keberuntungan. Dari situ tumbuhlah benih-benih stres nyang saban wayah berbisik kepadanya bahwa diè kagak adè apa-apanya. Mutia selalu ngêrasè kurang dêngan hidup nyang diè punya. Bêbêrapè hobi udèh lama kagak dilakuin karna kurangnya motivasi sejak stres. Ujug-ujug titik terang muncul. Diè menemukan ide buat mulè giat lari pagi saban akhir pekan. Mutiara gè mempersiapkan baju amè sepatu buat berolahraga besok pagi.
Harusnye jika hidup tetanggaan ntu sama-sama lah kite jaga kenyamanannye ntu hidup bertetangga, jika kagak bisa saling bantu, minimal jangan saling ganggu. Jadi kehidupan dalam bertetangga akan nyaman, rumah pun serasa nyaman di tempati. Dengan hidup bertetangga yang baik, anak-anak juga memiliki ruang tumbuh kembang yang baik dari tetangga yang beretika dalam hidup bertetangga. Tiap-tiap pemilik pekarangan ntu juga pade harus mengatur pemasangan atap rumahnye sedemikiannye rupa sehingga air hujan dari atap ntu jatuh di pekarangannye atau di jalan umum. Jika yang terakhir ini kagak terlarang oleh undang-undang atau peraturan pemerintah, kagak boleh die menjatuhkannye ntu di pekarangan tetangganye. Nah loh, sepele tapi bikin nyesek ntu hanya sekedar air curahan hujan tapi hal ntu bisa menjadi hal keributan besar bahkan sampai ranah hukum. Bahkan pada bab "curahan hujan" ntu di atur oleh kitab perundang-undangan negara.
Rumah adat dari daerah aye entu ade yang namenye Rumah Kebaya. Namanye rumah kebaya soalnye bentuk atapnye mirip pelana yang dilipat dan kalo diliat dari samping, entu lipetan kayak lipetan kebaya. Sampe sekarang, ornamen rumah tradisional dari Betawi entu masih sering dipake, ya entu bagian lis ukiran di bawah genteng. Pemasangan lis khas Betawi entu adalah cara paling gampang buat nunjukkin ciri khas rumah tradisional Jakarta. Atap rumahnye entu terbuat dari genteng atau atep (daun kirai yang dianyem), dinding depan dengan kayu gowok/kayu nangka, dinding rumah lainnya dengan anyaman bambu, dan pondasi yang digunakan adalah batu kali. Nah elu sendiri udeh tau rumah adat dari daerah elu belom? Kalo belom, gas gih sono cari tau!
Ahli giji adalah gawèan di bidang kêsèhatan nyang tugasnyè ngasih saran amè inpormasi kêpadè pasièn têntang giji amè nutrisi nyang bêrkaitan amè diagnosis atau masalèh kêsèhatan. Pêran ahli giji ntu bukan sêbagè juru masaknyè, tapi lêbih ngêmantau atau ngêdampingin prosès pêngêjèan masakannyè. Ahli giji punyè pêranan penting dalêm ngatur giji nyang masup kê dalêm tawak pasièn. Buat ngêrêncanèin pola madang nyang sêsuè amè kêbutuhan pasièn, ahli giji bakal mêrèksa kondisi kêsèhatan umum amè status giji pasièn dulu. Abis ntu, ngêcèk riwayat mèdisnyè, polè madangnyè, olahragènyè, amè inpormasi têntang obat-obatan nyang lagi dikonsumsi. Sêlaèn bêgawè di rumèh sakit, ahli giji jugè bisè bêgawè di pêrusahèan nyang bêgêrak di industri pangan, kayak kètring madangan dièt atau produk madangan kalèng.
Mêrèka Bilang, Saya Monyêt! adalah pèlêm dramè Indonèsia nyang dirilis padè taun 2007 dan disutrèdarèin olèh Djènar Maèsa Ayu. Pèlêm êni merupakan pèlêm karyè sutrèdarè wadon nyang ngangkat tèma têntang wadon, nyang nyampèin sêbuah cêritè bêrdasarkan idè amè pêmikiran sêorang sutrèdarè nyang jugè ngêjadi pênulis skènario. Liwat karyènyè, Djènar udèh ngêjè pêrnyatèan budayè baru têrkait amè stèrèotipê wadon Indonèsia. Sang sutrèdarè ngênyajiin konsèp antipatriarki dalêm bêrbagè bêntuk. Karaktêr Adjêng, pêmêran utamè nyang indipidualis amè cuèk ngêjè diè bèbas ngêlakuin apè ajè dan samè siapè ajè nyang diè mao. Tèmpo ngêmilih Mêrèka Bilang, Saya Monyêt! sêbagè pèlêm têrbaèk taun 2008 ngalèhin Laskar Pêlangi.
Elu udeh pernah ke Hutan Kota Jakarta belom? Tempatnye bagus bener! Jadi entu hutan bener-bener sesuai namanye, Hutan Kota. Hutannye di tengah-tengah kota. Jadi biasanye kalo hutan cuma dikelilingin pohon-pohon ijo, rumput, dan laennye, entu hutan istimewa bener karena di kelilingin gedung-gedung tinggi. Entu Hutan Kota luas bener. Banyak orang yang maen ke sono. Elu kalo ke sono, bisa liat orang-orang dengan aneka aktivitasnye masing-masing. Ada yang ngongko doang, foto-foto, bekoar-koar, naynyi, piknik, ngebadog dan laennye di entu tempat. Elu bisa duduk di atas rumput-rumput ijonye, sambil liat pohon-pohon di sekitar elu, sekaligus pemandangan gedung-gedung tinggi, langit biru, dan awan putih. Beh, cakep bener kan?
Sedangkan di Bali yang dimana mayoritas menganut Agama Hindu, tidak semua orang diwajibkan untuk berpantang mengonsumsi daging sapi. Masyarakat Bali sejak dahulu terbiasa mengonsumsi daging sapi, hal ini bisa di lihat sampai sekarang dengan adanya beraneka macam olahan makanan yang berasal dari daging sapi seperti lawar sapi, rawon, sate dan olahan makanan lainnya. Beberapa kalangan masyarakat Bali yang memang memiliki pantangan mengonsumsi daging sapi dilantarankan beberapa alasan seperti seseorang yang menjadi pemuka agama (pendeta/sulinggih dan jro mangku), menekuni bidang spiritual, keturunan, dresta (aturan setempat), keyakinan/kepercayaan masing2 orang, dan faktor lainnya. Walaupun demikian, sapi dalam masyarakat Bali tetap memiliki pemaknaan yang khusus. Sapi dalam masyarakat Bali juga di anggap sebagaai wahana dari Dewa Siwa (Lembu Nandini). Dalam upacara kematian (Pitra Yadnya) perwujudan sapi (Lembu) juga digunakan sebagai sarana tempat pembakaran jenazah yang di maknai sebagai pengantar roh (Atma) untuk mencapai alam keabadian (Sunia Loka).
Elu pade doyan ngebadog buah kagak? Walaupun elu benci sama badogan buah, elu tetep kudu ngebadog entu makanan, ye! Aye sebenernye mah kagak doyan sama buah, tapi aye tau kalo ngebadog buah itu kudu wajib mesti! Kite kagak doyan, tapinye ngebadog entu buah bagus buah tubuhnye kite. Buah entu selaen banyak macemnye, banyak juga manfaatnye. Misalnye nih ye; buah entu sumber vitamin karena emang ade banyak jenis vitamin ada di buah. Selaen entu, buah juga jadi sumber aer dan gizi, bisa ningkatin metabolisme tubuh, sumber antioksidan, bisa bantu ngehindarin beberape penyakit tertentu, dan laennye. Jadi walaupun elu benci ngebadog buah, elu tetep kudu wajib mesiti ngebadog entu makanan ye! Secukupnye aje, jangan berlebihan juga, kagak baek nantinye!
Penggemar mie instant kayanye seneng nih ama munculnye mie instant yang lebih sehat yang namanya lemonilo. Kalo soal rasa sih enak, nah ngapa dibilang sehat karna kandungan mienye tuh dari sari pati bayem. Kaga cuma itu aje, banyak juga nih nilai gizi yang ade di dalem mie sehat ini. Isi kandungan gizinye ada protein sebanyak 8 gram, ade kalium 3%, ame kalsium 2%. Udeh gitu, mie sehat ini ntu kaga pake bahan pengawet, penguat rasa, ama perwarna buatan. Lebih lega dah sekarang bisa makan mie terus aman juga buat badan kite, tapi kalo udah dibilang aman juga mesti waspada karna pan ini bukan makanan pokok jadi mesti didukung dah tuh ama sayur ama buah.
Katambung mêrupakan alat musik pêrkusi sêjênis kêndang. Alat musik êni biasè digunèin olèh masarakat suku Dayak Ngaju nyang tinggal di Kalimantan Têngah. Katambung dikêjè dari kayu ulin amè jangat atau pêngikêt dari rotan. Carè maènin alat musik katambung adalah ditabuh supayè ngêluarin bunyi nyang indah. Tèkniknyè, kulit mèmbran ditakol makè jari lêngên kanan, sêdêngkan lêngên kiri mêgang awak katambung. Atau bisè jugè ditaro di atas pêlimping dêngan posisi jari-jarinyè ngêjulur kê dêpan (èwèr-èwèran kê bawèh kulit mèmbran), sêdêngkan bagian têngèh katambung cukup tibang disanggèh. Alat musik nyang bêbêntuk kayak labu aèr êni punyè panjang sêkitar 70–75 cm dêngan diamètêr atas 15–18 cm. Adè jugè katambung bocah-bocah nyang dikêjè dari bahan bambu dêngan panjang 40–60 cm.
Cerita Legenda Putri Ayu dari Bali. Pada zaman dahulu 4 orang anak raja, ya ntu dua laki-laki dan dua perempuan, ingin sekali keluar mencari hal baru diluar istana, maklum sebagai anak raja mereka kagak diperbolehkannye pergi jauh dari lingkungan istana. Suatu hari keempatnye mencium sesuatu yang harum sekali merekapun tertarik untuk mengetahui asal dari bau tersebut. Lalu mereka meminta izin kepada orang tuanye untuk mencari dari mana bau harum itu berasal. Mereka berjalan kearah timut menyusuri pantai utara bahkan sampai menyebrangi pulau Bali. Perjalanannye mereka ntu menempuh rintangan termasuk bertemu dengan binatang buas. Bejibunnye rintang akhirnye tinggal si kakak tertua itu pun akhirnye meneruskan sendiri perjalanannye. Tiba di desa Trunyan bali sang kakak tertua itu beristirahat dibawah sebuah pohon paru menyan, ketika hidungnye mengendus-endus bau harum yang semerbak disekitarnya barulah ia sadar bahwa bau harum yang selama ini ia cari itu berasal dari pohon itu, berbarengan dengan itu sekonyong-konyong ia melihat seorang putri yang cantik sekali, sang kakak terpesona karenanye. ” Duhai putri ayu siapakah gerangan dikau, apakah kau seorang dewi”. Putri ayu itu tersenyum ” aku hanya manusia biasa penduduk disini, jika kau ingin mengetahui siape aku tinggalah disini dan datanglah kepada keluargaku”.
Maka tanpa ragu ia pun berniat hendak tinggal didesa ntu, tak lama putra sulung itu kemudian menikahi putri ayu dan bahkan menjadi kepala desa disana. Kakak tertua itupun hidup berbahagia bersama anak-anaknye.
Elu tau alat musik tradisional dari DKI Jakarta? Namanye entu tehyan. Entu alat musik gesek adalah hasil dari paduan suku Betawi dan kebudayaan Tionghoa. Cara maeninnye entu katenye gampang, tinggal ngegesek senar dawai kayak pas maen biola. Tipe entu alat musik dibagi jadi 3 kalo dari bentuk dan ukurannye, ya entu ade tehyan, sukong, dan kong ahyan. Katenye kalo sekarang enih, pemaen tehyan udeh jarang bener. tapi seringnye orang-orang maenin pas lagi ade acara kebudayaan Betawi, misalnye pas penampilan ondel-ondel, lenong Betawi, dan tampilannye gambang kromong. Nah kagak tehyan doang, DKI Jakarta juga ade alat-alat musik tradisional laennye. Nyok dah cari tau lebih lanjut!
Kasti atau baseball adalah salah satu jenis permainan bola kecil beregu yang dapat melatih ketangkasannye anak. Kasti merupakan permainan tradisional yang mengutamakan beberapa unsur, ya ntu kekompakan, ketangkasan, dan kegembiraan. Kasti biasanye dimainkannye di lapangan terbuka. Pada anak-anak, permainan nti dapat melatih kedisiplinan diri dan ketangkasan. Solidaritas antara teman juga bisa diperkuat dengan memainkan olahraga ini. Salah satu hal positif yang didapatkan anak dari latihan ketangkasan dalam olahraga kasti adalah mempertajam pikiran. Kasti adalah olahraga yang membutuhkan fisik dan mental, sehingga anak-anak harus selalu waspada ketika bermain. Anak-anak akan belajar mengambil keputusan dengan cepat ketika bermain olahraga ini. Misalnya seperti saat harus memutuskan apakah berlari ke base atau diam di tempat, serta strategi permainan yang tepat. Pengambilan keputusan seperti ntu dapat membantu sang anak tetap waspada dan menjaga pikirannye tetap tajam. Selain ntu, latihan kasti juga memang sangat bermanfaat untuk perkembangannye otak anak.
Teryata cakep apa engganye seseorang tuh ngaruh dah ama pertemenan. Kalo kite cantik otomatis tuh laki pada nyari tau tentang kite kaga perlu kite capek-capek buat terkenal dah. Gara-gara kite punya muka cantik orang pada dateng sendiri buat mao kenalan, trus kalo cowo udeh pada minta kenalan makin terkenal kite kan diomongin orang karna banyak nyang nyari tau. Pas ngerasain itu di SMA aye lumanyan kaget, oh teryata gini ye dideketin banyak cowo trus jug banyak nyang kenal. Rasanye tuh kite di mana-mana kaya punya temen karna banyak nyang kenal. Apalagi oas ulang taun resep dah banyak cowo nyang ngasih hadiah mulai dari coklat, bunga, boneka.
Pada hari Jum’at kemarin, tanggal 13 Maret 2018, penulis berencana untuk melaksanakan ibadah sholat Jum’at di masjid Istiqlal. Mumpung lagi di Jakarta, kata batin penulis. Agar mendapatkan tempat, penulis meluncur keluar dari rumah eyang di Jelambar pukul 10.30. Penulis berencana naik KRL untuk menuju masjid Istiqlal. Dilihat dari rutenya, penumpang yang ingin menuju ke sana harus menjalani dua kali transit. Pertama, dari stasiun Grogol menuju stasiun Duri. Setelah itu dari stasiun Duri menuju stasiun Manggarai. Baru dari stasiun Manggarai kita menuju ke stasiun Gambir yang dekat dengan masjid Istiqlal. Akan tetapi, ketika penulis tanya kepada petugas loket, ternyata KRL tidak berhenti di stasiun Gambir. Maka penulis menanyakan, stasiun mana yang terdekat dengan stasiun Gambir? Petugas tersebut menjawab stasiun Gondangdia. Akhirnya, penulis pun meluncur menuju stasiun tersebut.
untuk d rumah sy sengaja tidak kasih televisi, krn sy n istri punya prinsip hiburan terbaik anak adalah bermain dg kedua orang tuanya. anak sy 2, satu usia 4tahun yg satu 2 tahun, ada televisi 2 awalnya, 1 ukuran 40inch sy taruh d warkop, yg 1 sy jual, karena melihat tayangan skrng apalagi tanpa pengawasan sama dg memberi contoh unt anak bertindak sesuai yg di lihat d televisi. karena menurut sy mendidik anak bukan hanya tanggung jawab ibu saja, tp peran ayah jg akan pengaruh ke anak, maka sy lebih senang berusaha bermain, mendengarkan n bercerita buat mereka krn sy yakin mereka jauh terhibur dr pd menonton televisi.
Buah lontar (disêbut jugè buah siwalan) biasènyè tumbuh di daèrah-daèrah kêring. Buah nyang tumbuh di bagian wètan pulo Jawa, Madura, Bali, NTB, amè NTT êni mêrupakan jênis tanêman palêm bêdaon mirip kipas. Tinggi pohonnyè bisè ampè 30 mètêr. Buah lontar dilapisin batok kêras bêwarnè gêlap. Olèh karna ntu, supayè bisè ngênikmatin buah lontar butuh usahè buat ngupas batoknyè, mirip kayak ngupas batok kêlapè. Saban batok biasènyè bêrisi duè ampè êmpat buah. Dagingnyè sêkilas mirip kolang-kaling. Wayah digarot, buah êni têrasè bangêt kandungan aèrnyè nyang mêlimpèh. Sangking bêjibunnyè kandungan aèr di dalêm buah lontar, orang-orang ngêjadiin buah êni sêbagè pêlêpas dahagè.
Kalo hari minggu atawa libur, paling enak olahraga di aer atawa berenang bareng temen-temen ama keluarga. Berenang ini punya banyak faedah buat badan. Gerakan dalem berenang ini mayan nguras tenaga, jadi bikin badan tetep ngepas. Kalo kita berenang paling kagak 1 jam bisa ngebakar 100 ampe 200 kalori. Apalagi kalo kita ngelakuinnya rutin, berenang ini ngebakar kalorinya lebih mantep dari sepedaan. Berat badan udah ideal, otot juga makin kuat ama jadi kebentuk. Coba kita berenang lapan jem atawa lebih, kayaknya otot kita makin ngembang ampe 20 persenan. Badan kita makin ideal, kalo olahraga ini rajin kita kerjain tinggi badan nambah, ini syaratnya kalo di umur-umur masih bisa numbuh, ya. Udah banyak faedahnya buat badan yang keliatan dari luar, berenang ini bisa nyehatin jantung. Gerakan pas lagi berenang ini bikin jantung makin lancar ngompa darah. Nah, selesai berenang, biasanya kita pengen nyender-nyender gitu sembari nyemil. Pas malemnya, tidur kita juga pules. Itu nandain, kalo badan kita makin rileks abis berenang.
Dua taun pertama pernikahan sering dianggap sêbagè periode penting nyang menentukan masa depan pernikahan. Periode êni bahkan disebut-sebut sêbagè masa dêngan risiko perceraian tinggi. Berapa lama gè waktu berpacaran, kunci kesuksesan atau kegagalan sebuah pernikahan dipercaya terletak padè 2 taun pertama. Bêbêrapè penelitian jugè udèh membuktikan bahwa pasangan nyang kagak bisa melewati periode êni dêngan baik lêbih berisiko mengalami masalah dalam hubungan pernikahan ke depannya. Di 2 taun pertama pernikahan, adè banyak hal penting baru nyang kudu dihadapi bersama, mulè dari berbagi tugas rumèh tangga, mengasuh anak, mengelola keuangan, berurusan dêngan mertua, menyempatkan waktu buat berhubungan seksual, pergi berlibur, hingga mendiskusikan tujuan-tujuan idup bersama. Meski penting, banyak pasangan nyang menunda atau bahkan menghindari topik pembicaraan ntu sehingga berpeluang menyebabkan konflik di kemudian hari amè gagal dalam mengantisipasinya.
Matras yoga adalah salèh atu aksèsoris olahragè nyang digunèin buah nyêgèh lêngên amè kaki kêgêlincir sêlamè latian yoga. Kayak nyang êlu kêtauin, yoga adalah salèh atu bêntuk latian nyang bêpokus padè kêlênturan, kêrosaan, amè pêrnapasan buat ningkatin kêsèhatan pisik amè mèntal. Karna têrdiri atas bêrbagè macêm gêrakan nyang bisè dilakuin di dalêm atau gè di luar ruangan, dibutuhin matras yoga nyang sêcarè khusus buat nyêgèh têrjadinyè cidêra amè ngêmaksimalin gêrakanlu. Matras yoga adalah alat nyang bisè ngêbantu êlu mosisiin awak dêngan bênêr sêlamè latian yoga. Matras yoga ngênandèin ruang gerak êlu sêlamè latian sêhinggè posê yoga êlu têtêp pokus padè arèa gêraklu dan kêhindar dari risiko kêgêlincir.
Enih makanan buat nyarap oke, buat makan malem juge oke. Rasanye gurih ame kuat di rempah gitu. Iye, betul, namanye nasi uduk. Betawi juge punye, nih, nasi uduk khas Betawi. Gacoannye ade di pelengkap ame sambel kacangnye nyang kentel, pucet, ame pedes-pedes seger gitu. Cara buatnye, bagi orang Betawi, lumayan gampang. Buat bahannye, bisa siapin 1 sdt garem, 400 gr beras putih, 2 batang sereh bagian putihnye aje nyang udeh digeprek, 500 ml santen, 2 biji daon salam, ame 2 biji daon pandan nyang udeh dicuci ame diiket simpul. Buat pelengkapnye, siapin ayam goreng, bawang goreng, irisan telor dadar, kering tempe, ame sambel kacang. Cara buatnye, pertame, rebus beras ame santen, garem, daon salam, sereh, ame daon pandan, bari diaduk ampe santennye ngeresep. Kalo udeh, angkat terus pindahin ke dandang. Kukus selame 30 menit ato ampe mateng, terus angkat. Kelar gitu, tinggal buang daon salam, sereh, ame daon pandan. Jadi, dah, nasi uduk nyang khasnye Betawi. Oke bangat dimakan ampe begah.
Tramway atau lêbih dikenal dêngan trem merupakan salèh atu alat transportasi massal nyang pêrnèh adè di Jakarta sêjak taun 1880-an. Tramway sendiri berasal dari bahasè Belanda nyang artinyè kêrèta uap. Kêrèta nyang mampu menampung sekira 38 orang êni kêmudian berubah ngêgunèin tênagè listrik padè 1900-an. Seiring pêrkêmbangan jaman, Presiden Soekarno ngapus transportasi massal êni padè 1957 lantaran diè jenuh melihat trem berlalu-lalang di depan Istana Negara. Kagak tibang ntu, Bung Karno jugè ingin mengubah kêrèta ibu kotè êni ngêjadi alat transportasi nyang lêbih modern. Trem pun dihapus tanpa meninggalkan sisa sedikit pun sêbagè kenangan diganti dêngan Perusahaan Pengangkutan Djakarta alias PPD nyang masing adè ampè wayah êni.